Tretí ročník umeleckého festivalu Tehláreň sa uskutoční v Liptovskom Mikuláši v auguste 2021, v priestoroch opustenej opravovne nákladnej a autobusovej dopravy v Liptovskom Mikuláši.
Festival je koncipovaný ako dvojdňová skupinová výstava, ktorej ťažiskom sú diela z tvorby mladých umelcov a študentov umenia zo Slovenska a okolitých krajín. Na festivale prebieha sprievodný program, ktorý pozostáva z rôznych prednášok, koncertov, diskusií, premietaní, predstavení, workshopov alebo performance zaujímavých pre širokú verejnosť aj pre samotnú umeleckú komunitu.
Všetky ďalšie informácie a novinky o festivale postupne zverejňujeme.
Festival z verejných zdrojov podporil Fond na podporu umenia
Miesto: Priestory bývalej opravovne ČSAD, Liptovský Mikuláš, Slovakia
Areál sa nachádza hneď vedľa vlakovej a autobusovej stanice v Liptovskom Mikuláši. Areál, ktorého celková rozloha je niečo okolo 3000m2, tvorí veľký dvor a členitá budova s niekoľkými miestnosťami.